3. ΑΝΑΓΚ. ΝΟΜΟΣ υπ’ αριθ. 1644 της 14/20 Μαρτ. 1939 Περί τροποποιήσεως και συμπληρώσεως του Α.Ν. 952/1937 «περί ιδρύσεως Οργανισμού προς έκδοσιν σχολ. κλπ. βιβλίων», και τινων των περί διδακτικών βιβλίων κειμένων διατάξεων. Άρθρ.1-3.(Τροποποιούνται τα άρθρ. 3, 4, 7, 8 και 10 Α.Ν. 952/1937). Άρθρ.4.-Εντός τριμήνου από της δημοσιεύσεως του παρόντος, το Συμβούλιον του Οργανισμού υποχρεούται να συντάξη Κανονισμόν εσωτερικής υπηρεσίας του προσωπικού, δυνάμενον εκάστοτε να τροποποιήται και να συμπληρούται δι’ αποφάσεως αυτού. Δια του Κανονισμού τούτου καθορίζονται αι οργανικαί θέσεις του αναγκαιούντος υπαλληλικού και υπηρετικού προσωπικού έτι δε ο τρόπος της προσλήψεως και τα περί προσόντων, μισθοδοσίας, αρμοδιότητος και πειθαρχικών ποινών αυτού. Ο Κανονισμός ούτος εγκρίνεται δια κοινής αποφάσεως του Υπουργού Θρησκευμάτων και Εθνικής Παιδείας και των Οικονομικών, δυναμένων και να τροποποιήσωσι τούτον. Πάσα μεταγενεστέρα τροποποίησις του Κανονισμού τούτου, υπό του Συμβουλίου, απόκειται εις την έγκρισιν, τροποποίησιν ή ακύρωσιν των αυτών Υπουργών. Άρθρ.5.-Εν τη Ε΄ και ΣΤ΄ τάξει των δημοτικών σχολείων συνεχίζεται η διδασκαλία της κοινής δημοτικής, διδάσκεται δε και η απλή καθαρεύουσα Ελληνική γλώσσα με σκοπόν όπως οι απόφοιτοι του δημ. σχολείου είναι ικανοί να κατανοώσιν αυτήν γραφομένην και λαλουμένην. Προς τούτο τα αναγνωριστικά βιβλία των τάξεων τούτων δέον να περιέχωσιν εκτός των αναγνωσμάτων των συντεταγμένων εις την κοινήν δημοτικήν, και αναγνώσματα γεγραμμένα εις την απλήν καθαρεύουσαν, καθ’ α αι σχετικαί προς την συγγραφήν των βιβλίων τούτων προκηρύξεις εκάστοτε καθορίζουσιν. Άρθρ.6.-Ο τρόπος της συντάξεως, της κρίσεως, της συγκροτήσεως των συντακτικών επιτροπών, της συγκροτήσεως των κριτικών επιτροπών, της εκτυπώσεως, της διατιμήσεως και κυκλοφορίας των βιβλίων εν γένει των προοριζομένων δια τους μαθητάς των εν τω Κράτει Κοινοτικών, Ισραηλιτικών σχολείων, των Μειονοτικών και παντός είδους ξένων σχολείων, ως και των Κρατικών εν οις φοιτώσιν αλλόθρησκοι και αλλόγλωσσοι μαθηταί, καθορισθήσεται δι’ Υπουργικής αποφάσεως. Δια της αυτής αποφάσεως καθορίζονται το ποσόν των καταβαλλομένων υπό του Ο.Ε.Σ.Β. αποζημιώσεων εις τα μέλη των συντακτικών επιτροπών, ως και το ποσόν των υπό των ενδιαφερομένων καταβαλλομένων κρίτρων δια τα υπ’ αυτών υποβαλλόμενα προς κρίσιν βιβλία και ο τρόπος της καταβολής τούτων. Σελ.712 Άρθρ.7.-(Κυρούνται συμβάσεις μεταξύ Ο.Ε.Σ.Β. και εκδοτικών τινων οίκων). Άρθρ.8.-Καταργείται πάσα διάταξις αντικειμένη εις τα του παρόντος, ούτινος ισχύς άρχεται από της δημοσιεύσεώς του εις την Εφημερίδα της Κυβερνήσεως. 